Уыдис-иу афтæ дæр, зиан уалдзæджы ралæудмæ миты бын баззад[кæцæй ист у?]. Иу зымæг Гæлуатæй иу лæг амарди, чырыны æвæрдæй йæ миты бын баныгæдтой рæстæгмæ. Иу æхсæв чырынмæ рувас æрцыд æмæ чырын къæхтырдыгæй æхсынын райдыдта. Марды къæхтæ разындысты, æмæ сæ бахсыдта рувас. Уый фæстæ зæй рацыд, æмæ Гæлуатæ сæ зианы систой, цæмæй йæ уæлмæрды баныгæной. Кæсынц æмæ — чырын æхсыд. Фæдис кодтой Гæлуатæ. Сыгом æй кодтой æмæ федтой: къæхты æнгуылдзтæ — æхсыд. Уæд Гæлуатæ кусарт акодтой, кусарты сæфтджытæ къахы æнгуылдзтыл басагътой æмæ марды афтæмæй баныгæдтой.